proxectonos/corpus_dominio_legal_administrativo_tmp huggingface dataset:
DECRETO 245/2000, do 29 de setembro, polo que se resolve o expediente de deslinde entre os termos municipais dos concellos de Covelo e Fornelos de Montes.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/10/2000

O Concello de Covelo, con data de 14 de xullo de 1997, inicia expediente de deslinde para determina-la liña límite no tramo comprendido entre os marcos 3º e 17 do seu termo municipal co do concello de Fornelos de Montes. Remitindo o concello de Fornelos de Montes á documentación á Xunta de Galicia con data do 12 de setembro de 1997 e o concello de Covelo con data do 22 de outubro de 1997.
Tramitado o expediente de acordo co procedemento establecido nas leis 7/1985, do 2 de abril, reguladora das bases do réxime local e 5/1997, do 22 de xullo, de Administración local de Galicia o Instituto Xeográfico Nacional emitiu informe con data 28 de setembro de 1998 e complementario de data 19 de xuño de 2000, presentando alegacións ó primeiro o concello de Fornelos de Montes.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflictos que poidan suscitarse entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial e da Comisión Galega de Delimitación Territorial, e logo de dictame do Consello Consultivo de Galicia.
Por proposta do conselleiro de Xustiza, Interior e Relacións Laborais, oído o Consello Consultivo de Galicia, e logo de deliberación do Consello da Xunta de Galicia, na súa reunión do día vintenove de setembro de dous mil,
DISPOÑO:
Artigo único.-Resolve-la cuestión suscitada entre os municipios do Covelo e Fornelos de Montes, sobre o deslinde dos seus termos municipais, no sentido de considerar válida e vixente a liña límite xurisdiccional que se describe na acta de deslinde de 1890 e na de deslinde e encalamento de 1954, tal e como se reflicte no mapa topográfico a escala 1:25.000 do Instituto Xeográfico Nacional segundo figura no anexo deste decreto.
Santiago de Compostela, vintenove de setembro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 19 de setembro de 2000 pola que se autoriza o cambio de titularidade do centro privado Marcote de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/10/2000

Examinado o expediente incoado pola titularidade do centro privado Marcote de Vigo (Pontevedra), no que se solicita o cambio de titularidade do devandito centro.
Resultando que, mediante escritura pública notarial, Jesús Fernando Marcote Vilar cede a súa titularidade, para tódolos efectos, a Colegio Marcote, S.L.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a el os documentos esixidos e que a Inspección de Educación emitiu informe sobre a petición.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Marcote de Vigo (Pontevedra), código de centro 36015822, a favor de Colegio Marcote, S.L. con tódolos dereitos e obrigas contraídas polo cesionista Jesús Fernando Marcote Vilar, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 19 de setembro de 2000
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Orde do 12 de maio de 2000 pola que se crea o polígono de viveiros Corme B e se declara como zona de interese especial de cultivos mariños.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 18/10/2000

Advertidos erros no texto da citada orde, publicada no Diario Oficial de Galicia nº 113, do 12 de xuño de 2000, é necesario face-las oportunas correccións:
Na páxina 8.979, no artigo 1º, onde di: «Superficie: 100.000 m», debe dicir: «Superficie: 108.365,81 m»
Na páxina 8.980, no anexo, onde di:
«Coordenadas, vértices:
A: 43º15'719''N 8º57'772''W
B: 43º15'821''N 8º57'545''W
C: 43º15'700''N 8º57'410''W
D: 43º15'590''N 8º57'700''W», debe dicir:
«Coordenadas, vértices:
A: 43º15,719'N 8º57,772'W
B: 43º15,821'N 8º57,545'W
C: 43º15,700'N 8º57,410'W
D: 43º15,590'N 8º57,700'W»
Na mesma páxina, onde di:
«Situación das cuadrículas: distancia entre puntos 100 m», debe decir: «Situación das cuadrículas: distancia entre columnas 90 m distancia entre filas 81 m».
ORDE do 4 de outubro de 2000 pola que se determina a relación de aglomeracións urbanas suxeitas ó canon de saneamento para usos domésticos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 18/10/2000

O artigo 35 da Lei 8/1993, do 23 de xuño, reguladora da Administración hidráulica de Galicia, establece o seguinte:
«Estará exento do canon de saneamento o consumo ou a utilización de auga para usos domésticos das aglomeracións urbanas de menos de 2.000 habitantes, entendidas estas como aquelas zonas xeográficas formadas por un ou varios municipios, ou parte dun ou varios deles, que pola súa poboación ou actividade económica constitúan un foco de xeración de augas residuais que xustifique a recollida e conducción a unha instalación de tratamento ou a un punto de vertido final.
Regulamentariamente determinarase a relación de aglomeracións urbanas que, consonte o antes disposto, non estarán exentas do canon de saneamento. O límite do número de habitantes poderá ser variado anualmente na Lei de orzamentos da Comunidade Autónoma».
De acordo co mandato legal, por Orde do 10 de xuño de 1999 determinouse a relación de aglomeracións urbanas suxeitas ó canon de saneamento para usos domésticos a partir dos datos das previsións do Plan de saneamento para Galicia. As últimas modificacións levadas a cabo no devandito plan, que comportaron a súa aprobación pola Xunta de Goberno do organismo Augas de Galicia en data 28 de xuño de 2000, comportan algunhas variacións nas aglomeracións anteriormente
aprobadas, o que fai preciso proceder á súa incorporación na orde xa aprobada. Non obstante, e para maior seguridade xurídica, na presente orde relaciónase a totalidade das aglomeracións coa finalidade de facilita-la aplicación do canon de saneamento.
Na súa virtude,
DISPOÑO:
Artigo único.-Apróbase a relación de aglomeracións urbanas suxeitas ó canon de saneamento para usos domésticos, que figura como anexo a esta orde.
Disposicións derradeiras
Derrógase a Orde do 10 de xuño de 1999 pola que se determina a relación de aglomeracións urbanas suxeitas ó canon de saneamento para usos domésticos.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de outubro de 2000.
José Cuíña Crespo
Conselleiro de Política Territorial, Obras Públicas
e Vivenda
ORDE do 26 de setembro de 2000 pola que se aproban determinados proxectos editoriais para a educación infantil e se autoriza o uso de libros de texto e dos correspondentes materiais curriculares en centros docentes públicos e privados da Comunidade Autónoma.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/10/2000

O Decreto 89/1993, do 19 de abril, regula a autorización de libros de texto e doutros materiais curriculares para as ensinanzas de réxime xeral, así como o seu uso nos centros docentes.
O devandito decreto establece como elemento fundamental do proceso de autorización a presentación do proxecto editorial e define as condicións que este ten de reunir para a súa aprobación.
A Orde do 15 de novembro de 1994 desenvolve o devandito decreto, concretando a documentación que debe acompaña-la solicitude de autorización e precisando os termos nos que os libros de texto e os materiais curriculares, sempre que se axusten
ó proxecto editorial aprobado, farán consta-la autorización.
En virtude das mencionadas normas,
DISPOÑO:
Artigo 1º
Quedan autorizados os proxectos editoriais supervisados que se mencionan no anexo da presente orde, así como o uso nos centros docentes públicos e privados da Comunidade Autónoma dos libros de texto e dos correspondentes materiais curriculares nos que se concretan os devanditos proxectos.
Artigo 2º
Os libros de texto e materiais curriculares resultantes do proxecto editorial mencionado farán consta-la autorización nos termos establecidos na citada Orde do 15 de novembro de 1994.
A presente orde entrará en vigor a partir do día seguinte ó da súa publicación no Diario Oficial de Galicia.
Santiago de Compostela, 26 de setembro de 2000.
Celso Currás Fernández
Conselleiro de Educación e Ordenación
Universitaria
ANEXO
Relación dos proxectos editoriais supervisados
Editorial
Proxecto
Grupo Anaya, S.A.:
-Proxecto editorial «Sete Cores» para o 2º ciclo de educación infantil.
Editorial Luis Vives:
-Proxecto editorial «Infantil Tambre» para o 2º ciclo de educación infantil.
SM:
-Proxecto editorial «Piruetas-Viravoltas» para o 2º ciclo de educacióon infantil.
Proxecto editorial «Tris-Tras» para o 2º ciclo de educación infantil.
RESOLUCIÓN do 28 de setembro de 2000 pola que se convoca un curso sobre a Lei de responsabilidade penal do menor.
ACADEMIA GALEGA DE SEGURIDADE — III. OUTRAS DISPOSICIÓNS — 17/10/2000

Dentro dos programas de actividades que a Academia Galega de Seguridade ten previsto realizar no ano 2000, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre A Lei de Responsabilidade Penal do Menor, que deberá desenvolverse conforme as seguintes bases:
Obxectivos.
O curso ten por obxectivos ofrecer ós corpos e forzas de seguridade unha visión o máis ampla posi
ble da problemática dos malos tratos a menores, tanto físicos coma psicolóxicos, e informar sobre cáles son os medios ó alcance para paliar este problema, así como o estudio da Lei de responsabilidade penal do menor.
Destinatarios.
O curso vai dirixido ós membros dos corpos das policías locais de Galicia e membros da Unidade do C.N.P. adscrita á Comunidade Autónoma de Galicia; e no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán será de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 7 de novembro de 2000, ás 14 horas.
3. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas.
O curso desenvolverase en datas do 20 ó 24 de novembro de 2000.
O horario será de 16 a 20 horas do serán.
Relación de admitidos.
A relación de admitidos publicarase o día 14 de novembro no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso celebrarase na sede da Academia Galega de Seguridade, sita na Avenida da Cultura, s/n, 36680 A Estrada.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adapta-lo ás necesidades da Administración e ás continxencias que poidan xurdir.
A Estrada, 28 de setembro de 2000.
Juan José Fariñas-Ferro Rodríguez
Director xeral da Academia Galega de Seguridade
DECRETO 243/2000, do 29 de setembro, polo que se acepta a cesión a título gratuíto á Comunidade Autónoma de Galicia dunha parcela, situada no termo municipal de Ordes (A Coruña), para a instalación do Centro de Exposición e Promoción dos Recursos da Comarca de Ordes, ExpoOrdes.
CONSELLERÍA DE ECONOMÍA E FACENDA — III. OUTRAS DISPOSICIÓNS — 17/10/2000

O Pleno da Corporación Municipal do Concello de Ordes, en sesión do día 29 de xaneiro de 1998, acordou ceder á Comunidade Autónoma de Galicia unha parcela no termo municipal de Ordes (A Coruña), para a instalación do Centro de Exposición e Promoción dos Recursos da Comarca de Ordes, ExpoOrdes.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Ordes acordou a cesión, e logo da deliberación do Consello da Xunta de Galicia na súa reunión do día vintenove de setembro de dous mil,
DISPOÑO:
Artigo 1º
Acéptase a cesión gratuíta dunha parcela, no termo municipal de Ordes (A Coruña), que a seguir se describe:
Parcela de 4.000 m situada no termo municipal de Ordes (A Coruña), que linda: norte, nunha lonxitude de cincuenta metros resto do predio matriz propiedade municipal; sur, parcela 212 do polígono 62 do catastro de rústica da parroquia de Ordes;
leste, nunha lonxitude de oitenta metros CN-550; e oeste, parcela de titularidade municipal, segregada do predio matriz para a súa cesión á Xunta-Consellería de Educación.
A dita parcela está inscrita no Rexistro da Propiedade de Ordes a favor do Concello de Ordes, no folio 223, do libro 156, tomo 641, predio nº 18.294, inscrición 1ª.
Artigo 2º
A parcela cedida destinarase á construcción do Centro de Exposición e Promoción dos Recursos da Comarca de Ordes, ExpoOrdes.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vintenove de setembro de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 21 de setembro de 2000 pola que se nomea novo vocal do Consello Galego de Formación Profesional.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 17/10/2000

O Decreto 110/1999, do 8 de abril (DOG do 5 de maio), polo que se crea e regula o Consello Galego de Formación Profesional, establece no seu artigo 5.2º que os membros do Consello Galego de Formación Profesional e os seus suplentes serán nomeados polo titular da Consellería de Educación e Ordenación Universitaria, por proposta de cada un dos grupos ou consellerías que representan e que o seu cesamento levarase a cabo deste mesmo xeito.
En consecuencia, por proposta da Consellería de Xustiza, Interior e Relacións Laborais,
DISPOÑO:
Artigo 1º
O cesamento de José María Fernández Olea como vocal titular, en representación da Consellería de Xustiza, Interior e Relacións Laborais no Consello Galego de Formación Profesional.
Artigo 2º
Designar a José Vázquez Portomeñe como vocal titular, en representación da Consellería de Xustiza,
Interior e Relacións Laborais, no Consello Galego de Formación Profesional.
Santiago de Compostela, 21 de setembro de 2000.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Resolución do 4 de outubro de 2000 pola que se convocan cursos en colaboración coa Universidade da Coruña.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 19/10/2000

Advertidos erros na devandita resolución, publicada no DOG nº 200, do luns, 16 de outubro de 2000, cómpre face-las oportunas correccións:
Na páxina 14.078 no punto 2, referente ós destinatarios do curso de técnicas de redacción de informes, propostas e resolucións, onde di: «Funcionarios dos grupos A e B e persoal laboral dos grupos I e II da Universidade da Coruña e da Xunta de Galicia, que no desempeño do seu posto de traballo...», debe dicir: «Funcionarios dos grupos A e B e persoal laboral dos grupos I, II da Universidade da Coruña e da Xunta de Galicia e xefes de sección da Universidade da Coruña, que no desempeño do seu posto de traballo...».
Na páxina 14.079, no pé do anexo, onde di: «Director da Escola Galega de Administración Pública», debe dicir: «Rector da Universidade da Coruña».
RESOLUCIÓN do 28 de setembro de 2000 sobre homologación dos cursos para guías turísticos sobre patrimonio natural e sobre patrimonio cultural, organizados pola Dirección Xeral de Turismo da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/10/2000

Ó abeiro do disposto na disposición derradeira primeira da Orde do 26 de marzo de 1998 pola que se regula a profesión de guía de turismo especializado de Galicia, esta dirección xeral resolve homologa-los cursos patrimonio natural e patrimonio cultural, organizados pola Dirección Xeral de Turismo da Consellería de Cultura, Comunicación Social e Turismo, para os efectos establecidos no artigo 4º da referida orde.
Estes cursos terán 21 horas de duración, entre os días 24 e 26 de outubro para o curso sobre patrimonio natural, e desenvolverase na cidade de Ourense, e entre os días 17 e 19 de outubro para o curso sobre patrimonio cultural, e desenvolverase na cidade de Santiago de Compostela.
Informarán ós interesados de tódolos aspectos referidos a estes cursos o Servicio de Formación, Cooperación Institucional e Documentación da Dirección Xeral de Turismo, así como a Delegación Provincial da Consellería de Cultura, Comunicación Social e Turismo de Ourense para o curso sobre patrimonio natural.
Santiago de Compostela, 28 de setembro de 2000.
Aurelio Miras Portugal
Director xeral de Turismo
RESOLUCIÓN do 11 de outubro de 2000, da Secretaría Xeral da Consellería da Presidencia e Administración Pública, pola que se emprazan as persoas interesadas no recurso contencioso-administrativo 623/2000, interposto por Frigoríficos Bandeira, Sociedad Limitada.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/10/2000

Para dar cumprimento ó solicitado polo Tribunal Superior de Xustiza de Galicia, Sala do Contencioso-Administrativo, Sección Primeira, en relación co recurso número 623/2000, interposto por Frigoríficos Bandeira, Sociedad Limitada, contra acordo do Consello da Xunta de Galicia do 27 de abril de 2000, sobre sanción (expediente de referencia C18/1999), esta consellería resolveu ordena-la remisión do expediente administrativo ó dito xulgado.
O que se notifica para xeral coñecemento de tódalas persoas interesadas no procedemento co fin de que poidan comparecer e constituírse en parte nos mentados autos no Tribunal Superior de Xustiza de Galicia, Sala do Contencioso-Administrativo, Sección Primeira, no prazo de nove días contados desde a publicación da presente resolución no Diario Ofi-
cial de Galicia, segundo dispón o artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 11 de outubro de 2000.
Pablo Figueroa Dorrego
Secretario xeral da Consellería da Presidencia
e Administración Pública
DECRETO 249/2000, do 29 de setembro, polo que se declara a urxente ocupación, para efectos de expropiación forzosa, polo Concello de Outes, dos bens e dereitos necesarios para a realización das obras do proxecto de recuperación ambiental do contorno da praia de Broña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/10/2000

O Concello de Outes, en sesión que tivo lugar o día 28 de novembro de 1998, aprobou o proxecto de recuperación ambiental do contorno da praia de Broña, e na sesión do 30 de decembro de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O Concello de Outes remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 3 de agosto de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 31 de maio de 2000.
Así mesmo, o proxecto tamén foi informado favorablemente pola Consellería de Medio Ambiente con data do 19 de setembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello: «O proxecto pretende a recuperación dunha zona degradada por vivendas incontroladas ou ocupacións ilegais, existindo un perigo potencial como consecuencia da existencia de filtrantes de augas fecais que proceden de construccións existentes que pode ocasionar prexuízos á saúde pública».
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de setembro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Outes para efectos de expropiación forzosa, dos bens e dereitos concretados no expediente administrativo instruído para
o efecto e necesarios para a execución das obras do proxecto de recuperación ambiental do contorno da praia de Broña.
Santiago de Compostela, vintenove de setembro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 10 de outubro de 2000 pola que se clasifican postos de traballo reservados a funcionarios/as de Administración local con habilitación de carácter nacional do Concello de Monforte de Lemos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/10/2000

O Concello de Monforte de Lemos, provincia de Lugo, en sesión ordinaria do pleno celebrada o día 1 de setembro de 2000, adoptou o acordo relativo á creación do posto de colaboración de adxunto á intervención, reservado a funcionarios/as de Administración local con habilitación de carácter nacional, propoñendo a súa clasificación en clase primeira, categoría de entrada.
O artigo 2 g) do citado Real decreto 1732/1994, do 29 de xullo, establece que os postos de colaboración poden ser creados discrecionalmente polas corporacións locais e serán clasificados a proposta daquelas administracións polo órgano competente da Comunidade Autónoma.
Por todo isto, en aplicación do establecido nos artigos 2 g) e 9 do Real decreto 1732/1994, do 29 de xullo, e en uso da atribución do artigo 13.2º.17 da Lei 4/1988, do 26 de maio, da función pública de Galicia, esta consellería
DISPÓN:
O posto de traballo de adxunto á Intervención do Concello de Monforte de Lemos, provincia de Lugo, clasifícase en clase primeira (1ª), reservándose a funcionarios/as de Administración local con habilitación de carácter nacional da subescala de intervención-tesourería, categoría de entrada.
Contra a presente orde que pon fin á vía administrativa, poderase interpoñer recurso potestativo de reposición perante esta consellería, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou se poderá impugnar directamente perante a Sala do Contencioso-Administrativo do Tribunal Superior de Xustiza de Galicia no prazo de dous meses contados desde a mesma data, segundo a Lei 29/1998, do 13 de xullo.
Santiago de Compostela, 10 de outubro de 2000.
Jaime Pita Varela
Conselleiro da Presidencia e Administración
Pública
RESOLUCIÓN do 28 de setembro de 2000 pola que se convoca un curso de actualización en materia de estranxeiría.
ACADEMIA GALEGA DE SEGURIDADE — III. OUTRAS DISPOSICIÓNS — 20/10/2000

Dentro dos programas de actividades que a Academia Galega de Seguridade ten previsto realizar no ano 2000 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso de actualización en materia de estranxeiría, que deberá desenvolverse conforme as seguintes bases:
Obxectivos:
O curso ten por obxectivo principal da-los coñecementos necesarios en materia de estranxeiría, situacións conflictivas con estranxeiros, para que os policías poidan atallar e resolve-los posibles problemas que se lles poidan presentar na rúa.
Destinatarios:
O curso vai dirixido ós membros dos corpos das policías locais de Galicia e ós membros da Unidade do CNP adscrita á Comunidade Autónoma de Galicia, e no caso de quedaren prazas vacantes ós membros do Corpo Nacional de Policía e Garda Civil.
Inscrición:
A inscrición dos participantes será totalmente gratuíta.
Prazas:
O número de prazas que se ofertarán neste curso será de 27.
Solicitudes:
1. O persoal que desexe participar neste curso deberá presentar cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 21 de novembro, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido no curso; o incumprimento deste requisito levará consigo a non admisión no devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas:
O curso desenvolverase en datas do 11 ó 15 de decembro, o horario será de 16 a 20 horas do serán.
Relación de admitidos:
A relación de admitidos publicarase o día 28 de novembro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar:
O curso desenvolverase na sede da Academia Galega de Seguridade, sita no Concello da Estrada.
Certificado de asistencia:
Ó remate do curso entregaráselle un certificado de asistencia a aquelas persoas que acrediten a súa participación continuada ó curso.
Modificacións:
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 28 de setembro de 2000.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Resolución do 5 de outubro de 2000 pola que se convocan dous cursos de formación para o persoal da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 20/10/2000

Advertidos erros na resolución citada anteriormente, publicada no Diario Oficial de Galicia número 199, do 13 de outubro de 2000, páxina 13.986, no anexo I, en relación co curso de Visual Basic 6.0, na alínea 2, onde di: «..., preferentemente funcionarios do grupo B e persoal...», debe dicir: «..., preferentemente funcionarios dos grupos B e C e persoal...».
Así mesmo, en relación co curso de redes de comunicación: Windows NT Server, na alínea 2, onde di: «..., preferentemente funcionarios dos grupos A e B e persoal...», debe dicir: «..., preferentemente funcionarios dos grupos A, B e C e persoal...».
RESOLUCIÓN do 25 de setembro de 2000, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo adoptado pola Comisión Paritaria do III Convenio Colectivo Único para o persoal laboral da Xunta de Galicia, na súa reunión do 26 de xullo de 2000, sobre a inclusión de categorías profesionais ó anexo II do convenio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/10/2000

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2 e),
para os efectos previstos nel, faise público que no correspondente servicio desta dirección xeral se presentou, o 22 de setembro de 2000, certificación da secretaria da Comisión Paritaria do III Convenio Colectivo Único da Xunta de Galicia, na que se fai consta-lo acordo acadado na reunión do 26 de xullo de 2000, sobre a inclusión de categorías profesionais ó anexo II do convenio.
A Dirección Xeral de Relacións Laborais
ACORDA:
Primeiro.-Ordena-la inscrición do dito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 25 de setembro de 2000.
José Vázquez Portomeñe
Director xeral de Relacións Laborais
ANEXO
A Comisión Paritaria do III Convenio Colectivo Único para o persoal laboral da Xunta de Galicia, na súa reunión do 26 de xullo de 2000, acordou incorporar, ó anexo II do Convenio Colectivo Único para o persoal laboral da Xunta de Galicia, a categoría seguinte:
Grupo: III.
Categoría-número: 103.
Categoría-denominación: entrevistador-enquisador.
RESOLUCIÓN do 9 de outubro de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000697/2000 interposto por Colexio Vivas, S.L.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/2000

Recibida na Consellería de Educación e Ordenación Universitaria a providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo 01/0000697/2000, interposto por Colexio Vivas, S.L., contra resolución do conselleiro de Educación e Ordenación Universitaria do 8-6-2000, sobre reclamación de cantidade.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer como demandados no recurso no prazo de nove días.
Santiago de Compostela, 9 de outubro de 2000.
Máximo García Serrano
Secretario xeral da Consellería de Educación
e Ordenación Universitaria
RESOLUCIÓN do 9 de outubro de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000699/2000 interposto por Centro Estudios Bancarios Económicos y Mercantiles, S.L.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/2000

Recibida na Consellería de Educación e Ordenación Universitaria a providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo 01/0000699/2000, interposto por Centro Estudios Bancarios Económicos y Mercantiles, S.L., contra resolución do conselleiro de Educación e Ordenación Universitaria do 8-6-2000, sobre reclamación de cantidade.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora
da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer como demandados no recurso no prazo de nove días.
Santiago de Compostela, 9 de outubro de 2000.
Máximo García Serrano
Secretario xeral da Consellería de Educación
e Ordenación Universitaria
RESOLUCIÓN do 5 de outubro de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000666/2000 interposto por Ceben Formación Profesional, S.L. (Ceben FP, S.L.).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/2000

Recibida na Consellería de Educación e Ordenación Universitaria a providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo 01/0000666/2000, interposto por Ceben Formación Profesional, S.L. (Ceben FP, S.L.), contra resolución do conselleiro de Educación e Ordenación Universitaria do 12-5-2000, sobre reclamación de cantidade.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e
emprázanse para que poidan comparecer como demandados no recurso no prazo de nove días.
Santiago de Compostela, 5 de outubro de 2000.
Máximo García Serrano
Secretario xeral da Consellería de Educación
e Ordenación Universitaria
RESOLUCIÓN do 9 de outubro de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000698/2000 interposto por Fomento de Centros de Enseñanza, S.A.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/2000

Recibida na Consellería de Educación e Ordenación Universitaria a providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo 01/0000698/2000, interposto por Centros de Enseñanzas, S.A., contra resolución do conselleiro de Educación e Ordenación Universitaria do 8-6-2000, sobre reclamación de cantidade.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer como demandados no recurso no prazo de nove días.
Santiago de Compostela, 9 de outubro de 2000.
Máximo García Serrano
Secretario xeral da Consellería de Educación
e Ordenación Universitaria
DECRETO 250/2000, do 29 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de trazado da travesía de Navia de Suarna, terceira fase. (Clave LU-00-52.6).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/10/2000

Con data do 14 de marzo de 2000 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado da travesía de Navia de Suarna 3ª fase. Clave: LU-00-52.6.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias
en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintenove de setembro de dous mil
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de trazado da travesía de Navia de Suarna, terceira fase. Clave: LU-00-52.6.
Santiago de Compostela, vintenove de setembro de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 16 de outubro de 2000, da Dirección Xeral de Xustiza, pola que se emprazan os interesados no recurso contencioso-administrativo, procedemento abreviado 175/2000, interposto por Bienvenida Casabella García e outros.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/10/2000

Recibida providencia do Xulgado do Contencioso-Administrativo número catro da Coruña, pola que se reclama o expediente relativo ó recurso contencioso-administrativo, procedemento abreviado 175/2000, interposto por Bienvenida Casabella García e outros, contra o acordo entre a Administración da Comunidade Autónoma galega e as centrais sindicais UGT, SPJ-USO e CCOO, con representación entre o persoal da Administración de xustiza destinado nesta comunidade, para a mellora do servicio público da xustiza no marco da disposición adicional novena do Real decreto 1616/1989, do 29 de decembro, modificada polo Real decreto 668/1999, do 23 de abril.
Esta Dirección Xeral de Xustiza, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e se emprazan para que poidan comparecer como parte ante o Xulgado do Contencioso-Administrativo número catro da Coruña no prazo de nove días.
Santiago de Compostela, 16 de outubro de 2000.
Mª Reyes Carabel Pedreira
Directora xeral de Xustiza
RESOLUCIÓN do 16 de outubro de 2000, da Dirección Xeral de Xustiza, pola que se emprazan os interesados no recurso contencioso-administrativo, procedemento abreviado 176/2000, interposto por Xavier Antón Pérez Fraga.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/10/2000

Recibida providencia do Xulgado do Contencioso-Administrativo número tres da Coruña, pola que se reclama o expediente relativo ó recurso contencioso-administrativo, procedemento abreviado 176/2000, interposto por Xavier Antón Pérez Fraga, contra o acordo entre a Administración da Comunidade Autónoma galega e as centrais sindicais UGT, SPJ-USO e CC.OO., con representación entre o persoal da Administración de xustiza destinado nesta comunidade, para a mellora do servicio público da xustiza no marco da disposición adicional novena do Real decreto 1616/1989, do 29 de decembro, modificada polo Real decreto 668/1999, do 23 de abril.
A Dirección Xeral de Xustiza, de conformidade co disposto no artigo 49 da Lei 29/1998, de 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento referido e se emprazan para que poidan comparecer como parte ante o Xulgado do Contencioso-Administrativo número tres da Coruña no prazo de nove días.
Santiago de Compostela, 16 de outubro de 2000.
Mª Reyes Carabel Pedreira
Directora xeral de Xustiza
RESOLUCIÓN do 29 de setembro de 2000, da Dirección Xeral de Programas Industriais e Infraestructuras Tecnolóxicas, pola que se anuncia a exposición do censo electoral para a elección dos vocais da Comisión Galega de Artesanía que representan os artesáns inscritos na sección terceira do Rexistro Xeral de Artesanía de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/10/2000

De conformidade co establecido no artigo 3º da Orde do 1 de setembro de 2000, pola que se regula o procedemento de elección dos vocais da Comisión Galega de Artesanía que representan os artesáns inscritos na sección terceira do Rexistro Xeral de Artesanía de Galicia, publicada no Diario Oficial
de Galicia número 183, do 20 de setembro, esta dirección xeral
RESOLVE:
Anuncia-la exposición do censo electoral cos artesáns, agrupados por provincia, ordenados alfabeticamente, e indicando o domicilio, DNI e número de inscrición no Rexistro Xeral de Artesanía de Galicia, que poderán elixir democraticamente un vocal que os represente na Comisión Galega de Artesanía. O censo estará exposto durante dez días nos taboleiros de anuncios dos servicios centrais da Consellería de Industria e Comercio e nos das correspondentes delegacións provinciais.
Os interesados disporán dun prazo de 15 días, contados desde que se inicie a exposición do censo, para formularen reclamacións ante a Dirección Xeral de Programas Industriais e Infraestructuras Tecnolóxicas por calquera das formas sinaladas no artigo 38 da Lei 30/1992, de réxime xurídico das administracións públicas e do procedemento administrativo común.
Santiago de Compostela, 29 de setembro de 2000.
José Manuel González González
Director xeral de Programas Industriais
e Infraestructuras Tecnolóxicas
DECRETO 255/2000, do 13 de outubro, polo que se lle concede a Medalla de Ouro de Galicia a Fernando de la Rúa, presidente da República Arxentina.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/10/2000

En atención ós méritos que concorren en Fernando de la Rúa, presidente da República Arxentina, e ó amparo do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, é vontade do Goberno galego outorgarlle a súa máis alta distinción.
Polo tanto e logo de acordo do Consello da Xunta de Galicia na súa reunión do día trece de outubro de dous mil,
DISPOÑO:
Concederlle a Medalla de Ouro de Galicia a Fernando de la Rúa, presidente da República Arxentina.
Santiago de Compostela, trece de outubro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ACORDO do 2 de outubro de 2000 polo que se notifica a resolución da reclamación económico-administrativa 1277-PO 99/8 interposta por Celia Vázquez García.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 24/10/2000

Intentada inutilmente a notificación domiciliaria da resolución corresponte á reclamación económico-administrativa interposta por Celia Vázquez García (domicilio: Avda. Camelias, 134-1ºA Vigo), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do R.D. 391/1996, do 1 de marzo, polo que se aproba o Regulamento de procedemento nas reclamacións económico-administrativas:
De acordo co artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase que en reunión do 30 de marzo de 2000, o Tribunal Económico-Administrativo da Comunidade Autónoma de Galicia desestimou a reclamación nº 1277-PO 99/8 interposta por Celia Vázquez García. Esta resolución estará á disposición da interesada nas dependencias da secretaría deste tribunal situadas na Consellería de Economía e Facenda (1º andar, Dirección Xeral de Tributos).
Esta resolución esgota a vía económico-administrativa, contra ela poderá interpor recurso perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó desta publicación.
Santiago de Compostela, 2 de outubro de 2000.
Susana Benedeti Corzo
Secretaria do Tribunal Económico-Administrativo
da Comunidade Autónoma de Galicia
ORDE do 17 de outubro de 2000 pola que se nomean os membros do xurado do Premio Galicia á Innovación Empresarial, correspondente ós Premios Galicia de Investigación 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/10/2000

A orde da Consellería da Presidencia e Administración Pública do 14 de xuño de 2000 (DOG do 21 de xuño), convoca o Premio Galicia á Innovación Empresarial correspondente ós Premios Galicia de Investigación 2000.
Na base quinta do artigo 1 da citada orde establécese a composición do xurado que seleccionará os candidatos. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede
DISPOÑO:
Artigo único.-Nomear membros do xurado do Premio Galicia á Innovación Empresarial, correspondente ós Premios Galicia de Investigación 2000, as persoas que a seguir se relacionan:
Presidente: Miguel Ángel Ríos Fernández, secretario xeral de Investigación e Desenvolvemento.
Vocais:
José Manuel Castro Pérez, proposto polo Instituto Galego de Promoción Económica (Igape).
Antoliano Díez Melero, proposto pola Confederación de Empresarios de Galicia.
José Manuel González González, proposto pola Consellería de Industria e Comercio.
Luis Fernando Quiroga y Piñeyro, proposto pola Fundación Empresa-Universidade Galega.
Secretario: Benito R. Fernández Rodríguez, subdirector xeral de Xestión da Secretaría Xeral de Investigación e Desenvolvemento, que actuará con voz pero sen voto.
Santiago de Compostela, 17 de outubro de 2000.
Jaime Pita Varela
Conselleiro da Presidencia e Administración Pública